«Θεόφιλος Χατζημιχαήλ: η ζωή του σαν παραμύθι» - Αφήγηση παραμυθιού στο Ναύπλιο - NEWCHANNEL.GR\n«Θεόφιλος Χατζημιχαήλ: η ζωή του σαν παραμύθι» – Αφήγηση παραμυθιού στο Ναύπλιο\nΤο Σάββατο 8 Ιουνίου, στις 6.30 μ.μ., στο πλαίσιο της έκθεσης «Ο ζωγράφος Θεόφιλος – Τα Έργα δημιουργούν το περιβάλλον τους», που φιλοξενεί ο Εκθεσιακός Πολιτιστικός Χώρος της Alpha Bank (Εμμανουήλ Δαλαμάγκα και Κωλέττη 4) στο Ναύπλιο, η αφηγήτρια Καλλιόπη Λιαδή θα παρουσιάσει την αφηγηματική ενότητα «Θεόφιλος Χατζημιχαήλ: η ζωή του σαν παραμύθι». Αφορά τη ζωή του λαϊκού ζωγράφου Θεόφιλου, που θα ακουστεί «σαν παραμύθι» που έχει πλαστεί βάσει πραγματικών γεγονότων καταγεγραμμένων από τους μελετητές και βιογράφους του.\nΟ λαϊκός μας ζωγράφος γίνεται ο πρωταγωνιστής ενός πρωτότυπου παραμυθιού και τα παιδιά θα ακούσουν για τα παιδικά του χρόνια στη Μυτιλήνη, θα ταξιδέψουν μαζί του στη Σμύρνη, την Αθήνα και τον Βόλο, θα μάθουν για τις δυσκολίες που αντιμετώπισε, για τις περιπέτειες του, και για το καταφύγιο του: τη ζωγραφική και τις ιστορίες.\nΠότε: Σάββατο 8 Ιουνίου, στις 6:30 μ.μ.\nΠού: Εκθεσιακός Πολιτιστικός Χώρος της Alpha Bank, Εμμανουήλ Δαλαμάγκα και Κωλέττη 4, Ναύπλιο\nΗ εκδήλωση στο FB: https://www.facebook.com/events/2354198424860975/\nΛίγα λόγια για την Καλλιόπη Λιαδή:\nΓεννήθηκε και μεγάλωσε στην Αθήνα και κατάγεται από τη Χίο. Σπούδασε ζωγραφική στο Brooklyn College (CUNY) στη Νέα Υόρκη (1990-1995) και έχει έχει κάνει πολλές διαφορετικές διαδρομές στον χώρο της δημιουργικής έκφρασης. Όσες ολοκληρώθηκαν είχαν αίσιο τέλος, ενώ κάποιες εξελίσσονται ακόμα. Σημαντικοί σταθμοί αποτέλεσαν η εγκατάσταση της στη Χίο και η δημιουργία της πολιτιστικής δράσης «Αίθουσα Τεχνών Καλλιόπη» (2006 – 2014).\nΤα τελευταία χρόνια μπήκε στον κόσμο της αφηγηματικής τέχνης που τώρα εξερευνά δημιουργώντας πια εικόνες με τον προφορικό λόγο. Ξεκίνησε με ένα σεμινάριο της αφηγήτριας Σάσας Βούλγαρη και ακολούθησε το διετές πρόγραμμα του Κέντρου Μελέτης και Διάδοσης Μύθων και Παραμυθιών. Εξακολουθεί, ευκαιρίας δοθείσης, να παρακολουθεί αντίστοιχα εργαστήρια. Παράλληλα με τις ατομικές της αφηγήσεις, είναι μέλος της ομάδας αφήγησης «Χείλια λένε Παραμύθια».\nΣυνεργάστηκε με την πολιτιστική ιστοσελίδα «Απλωταριά», κυρίως, ως παραγωγός της εκπομπής-podcast «Ανοιχτά Ημερολόγια» (2015-2018). Από το 2018 η εκπομπή μεταδίδεται κάθε Πέμπτη, 8-9μ.μ., στο διαδικτυακό «Πορτοκαλί Ραδιόφωνο». Από το 2016 συντονίζει εικαστικά εργαστήρια για παιδιά στην «Ομάδα έκφρασης και παιχνιδοπλασίας Αερικό».


«Φοβάμαι πως, οι Έλληνες, πάμε για μια πολύ μεγάλη ήττα»\nΗ σκηνοθετική ματιά του Τάσου Μπουλμέτη οδήγησε -την πρώτη φορά- πλήθος κόσμου στις κινηματογραφικές αίθουσες, χαρίζοντας έτσι στην «Πολίτικη κουζίνα» τον τίτλο της πιο εμπορικής ελληνικής ταινίας όλων των εποχών.\nτάσος μπουλμέτης πολίτικη κουζίνα σκηνοθετης νοτιάς ΤΑΙΝΙΑ συνεντευξη\nΗ εισπρακτική και όχι μόνο επιτυχία τόσο αυτής όσο και του «Νοτιά», της νέας ταινίας του σκηνοθέτη, όπως διαφαίνεται μέχρι στιγμής, οφείλονται σ’ ένα μεγάλο βαθμό στο ότι ο κόσμος αντιλαμβάνεται την ποιότητα της εικόνας και του σεναρίου.\nΗ εξιστόρηση των γεγονότων δεν γίνεται με χαρακτήρα «βαρύ». Η οπτική απ’ την οποία ο ήρωας βιώνει την σημαντική αυτή ιστορική περίοδο βοηθά στο να μπορεί κάποιος ν’ αναπολήσει, ν’ αφουγκραστεί και εν τέλει, ν’ αναλογιστεί. Τι πήγε λάθος τότε; Τι πάει λάθος σήμερα. Η ιστορία τελικά, επαναλαμβάνεται;\nO σκηνοθέτης του «Νοτιά» και της «Πολίτικης κουζίνας» μιλάει αποκλειστικά στη City Free Press και δίνει απαντήσεις στα ερωτήματά μας.\nΣ’ ενδεχόμενη βελτίωση της οικονομικής κατάστασης, θα τρέξουμε πάλι να ζητήσουμε την υλική ευμάρεια που είχαμε προ κρίσεως.\nΔώδεκα χρόνια μετά την «Πολίτικη κουζίνα», έρχεται ο «Νοτιάς». Σας τρόμαξε η επιτυχία της πρώτης;\nΒεβαίως με τρόμαξε, μου δημιούργησε ένα δέος ν’ αναμετρηθώ με το έργο μου και τον εαυτό μου κι αυτός ήταν ένας από τους λόγους που καθυστέρησα να ξεκινήσω την επόμενη δουλειά μου. Αυτό έχει ξεπεραστεί τώρα, είμαι πολύ ευχαριστημένος από το αποτέλεσμα. Η ταινία έχει ένα αυξανόμενο ενδιαφέρον και φαίνεται πως αρέσει στο κοινό.\nΠοια η ιστορία της νέας σας ταινίας;\nΕίναι μια ιστορία που παρακολουθεί την ενηλικίωση ενός εφήβου στην Ελλάδα, τη δεκαετία του ’70, αμέσως μετά την μεταπολίτευση. Είναι μια ιστορία ενηλικίωσης αλλά συγχρόνως είναι και μια αλληγορία, για το πως αυτή η γενιά, αυτή η φουρνιά, διαχειρίστηκε την ενηλικίωση της και ως γενιά αλλά και ως κοινωνία. Έχει αδυναμία να διαχειριστεί την απώλεια. Και πραγματικά και συμβολικά.\nΈχουμε αδυναμία να διαχειριστούμε και να πενθήσουμε πράγματα τα οποία χάνουμε. Να ξεκινήσω από την Μικρασιατική καταστροφή και τον εμφύλιο πόλεμο; Οι χαμένοι και οι ηττημένοι δεν έχουνε πενθήσει για να πάμε πιο μπροστά, δεν έχουμε εκπαιδευτεί σ’ αυτήν την διεργασία πένθους, με αποτέλεσμα να επαναλαμβάνουμε τα λάθη του παρελθόντος και τις ήττες.\n«Νοτιάς». Έχει κάποια ξεχωριστή σημασία ο τίτλος της ταινίας;\nΒεβαίως. Ο Νοτιάς είναι και καιρός αλλά και προορισμός. Ο μόνος που κινητοποιεί συναισθήματα και κυρίως τραύματα. Παρεμπιπτόντως, τώρα που μιλάμε έχει έξω έναν απίστευτο νοτιά! Στην ταινία, όλοι οι ήρωες μου έχουν ένα τραύμα, είτε από κάποιο γεγονός του παρελθόντος, είτε από κάποια ανεκπλήρωτη επιθυμία... Ο ήρωας μου, όταν φυσάει νοτιάς, εκδηλώνει μια κατάσταση η οποία του δημιουργεί μικρές απώλειες και μικρές ήττες. Όλη η ταινία είναι μια εκπαίδευση σ’ αυτή την διαδικασία.\nΟι νέοι που παρακολουθούν την ταινία, αυτοί που έχουν την ηλικία που έχει ο ήρωας κατά την εποχή που περιγράφω (μεταπολίτευση), θεωρούν την ταινία επίκαιρη.\nΟ ήρωας έχει αρκετά αυτοβιογραφικά στοιχεία;\nΝαι, η δεκαετία του ’70 και η μεταπολίτευση είναι η εποχή στην οποία εγώ ενηλικιώθηκα. Ήμουν έφηβος τότε. Καταθέτω καταστάσεις από την δικιά μου εμπειρία εκείνη την εποχή. Ξέρετε, κάνω ταινίες που είναι βιωματικές και αυτό λειτουργεί λυτρωτικά και για μένα. Όταν τα μοιράζομαι και αρέσει στο κοινό, τότε, τι καλύτερο; Μιλάω για τα δικά μου βιώματα, όπως οφείλει να κάνει ο κάθε καλλιτέχνης. Δεν μιλάω για τον Τάσο, δεν είναι αυτοβιογραφική ταινία, αλλά ο ήρωας έχει στοιχεία του «Τάσου».\nΤι θα θέλατε να έχει εισπράξει ο θεατής, ιδανικά, φεύγοντας από την κινηματογραφική αίθουσα;\nΘα ήθελα να έχει ένα συναίσθημα χαρμολύπης, που να τον οδηγήσει σ’ έναν αναστοχασμό και κατ’ επέκταση σε αυτογνωσία.\nΤόσο ο «Νοτιάς», όσο και η «Πολίτικη κουζίνα» διαδραματίζονται σε ταραγμένες εποχές για την Ελλάδα. Ποιες οι ομοιότητες με την Ελλάδα του σήμερα;\nΑυτό που βρήκα πάρα πολύ ενδιαφέρον, είναι πως οι νέοι που παρακολουθούν την ταινία, αυτοί που έχουν την ηλικία που έχει ο ήρωας κατά την εποχή που περιγράφω, θεωρούν την ταινία επίκαιρη. Στην Ελλάδα, βιώνουμε το τέλος της μεταπολίτευσης. Μιας εποχής η οποία ξεκίνησε τότε. Τότε ξεκίνησαν όλα για την Ελλάδα. Το ’75, το πολιτικό σύστημα, απελευθερωμένο και αποενοχοποιημένο, έδωσε υποσχέσεις ευμάρειας, για μια καλύτερη ζωή. Η ευμάρεια ήρθε, η καλύτερη ποιότητα ζωής ήρθε, με ό,τι αυτό συνεπάγεται και μ’ όπου κι αν καταλήξαμε. Ήρθε μ’ έναν τρόπο ο οποίος μας οδήγησε σ’ αυτή την τραγική κατάσταση. Αυτή την υπόσχεση, ανέλαβε τότε να την εκτελέσει το ΠΑ.ΣΟ.Κ. Με αποτέλεσμα να δημιουργηθεί μια επίπλαστη και μια πλασματική ευμάρεια, η οποία μας οδήγησε εδώ που μας οδήγησε. Οι υποσχέσεις αυτές ήταν φρούδες και δυστυχώς, συνεχίζουν να υφίστανται.\nΒλέπετε την ιστορία να επαναλαμβάνεται;\nΕκατό τοις εκατό. Οι Έλληνες δεν διδασκόμαστε από τα λάθη μας.\nΕίμαστε εντελώς αυτοκαταστροφικοί σ’ αυτήν την χώρα. Είμαι αισιόδοξος μόνο με την μεταφυσική έννοια.\nΠοιες πλασματικές υποσχέσεις εισπράττει σήμερα ο ελληνικός λαός;\nΌλοι οι διαχειριστές της εξουσίας από το 2009 και μετά, υποσχέθηκαν ότι θα καταργήσουν τα μνημόνια, ότι θα ξαναβγούμε στις αγορές, ότι η οικονομία θα ξαναγίνει όπως ήτανε παλιά. Καμία υπόσχεση δεν έχει εκπληρωθεί. Υπάρχει στην Ελλάδα η νοσταλγία της παλιάς εποχής όσον αφορά το υλικό κομμάτι. Έχω την αίσθηση πως σ’ ενδεχόμενη βελτίωση της οικονομικής κατάστασης, θα τρέξουμε πάλι να ζητήσουμε την υλική ευμάρεια που είχαμε προ κρίσεως. Δεν έχουμε διδαχθεί, να πούμε «ωπ, εδώ έχει κάτι συμβεί», να αναθεωρήσουμε τις αξίες και να μεταθέσουμε σ’ ένα άλλο επίπεδο την βελτίωση της ποιότητας της ζωής μας. Συνεχίζουμε να είμαστε προσηλωμένοι σ’ αυτήν χωρίς ν’ αντιληφθούμε ότι μπορούμε να περάσουμε εξίσου καλά, να πούμε πως και κάποια πράγματα, δεν ήταν απαραίτητα.\nΆρα μιλάμε για έναν φαύλο κύκλο;\nΤο διαισθάνομαι. Φοβάμαι πως πάμε για μια πολύ μεγάλη ήττα που δεν ξέρω να την προσδιορίσω. Γιατί δεν μαθαίνουμε. Είναι διαχρονικό το πρόβλημα.\nΤαινίες γίνονται, με τα χίλια ζόρια αλλά γίνονται. Το πρόβλημα το’ χει το σενάριο, οι ιστορίες, η αφήγηση.\nΒλέπετε να υπάρχει έξοδος απ’ αυτόν;\nΕίμαι αισιόδοξος, όχι επειδή θα έχω σκεφτεί λύση, αλλά γιατί αν δεν είμαι αισιόδοξος θα έπρεπε να αυτοκτονήσω. Ελπίζω πως κάτι θα γίνει και θα πάνε τα πράγματα καλά. Αν δεν υπάρχει ευθύνη, κοινωνική συνείδηση, συνεννόηση, πολύ φοβάμαι ότι θα επαναληφθεί ο εθνικός διχασμός, ένας διαφορετικός εμφύλιος. Είμαστε εντελώς αυτοκαταστροφικοί σ’ αυτή την χώρα. Είμαι αισιόδοξος μόνο με την έννοια τη μεταφυσική. Ελπίζω και εύχομαι τελευταία στιγμή ν’ αλλάξει κάτι, η ηθική μας στάση απέναντι στην πραγματικότητα.\nΤον δικό σας τομέα, πως τον επηρέασε αυτή η παγίωση της κρίσης;\nΕκτιμώ πως η κρίση είναι ευκαιρία, σε πάρα πολλούς τομείς. Προκειμένου να κλείνεσαι, καλύτερα να την αξιοποιήσεις. Για τους δημιουργούς γενικότερα, η κρίση είναι μια κατάσταση η οποία τους πιέζει και τους ωθεί να παράξουν καλλιτεχνικό έργο, είτε μιλώντας άμεσα είτε έμμεσα γι’ αυτήν, με τον τρόπο που ο καθένας διοχετεύει τις ανησυχίες του. Στον κινηματογράφο, νομίζω πως η κρίση έχει λειτουργήσει θετικότατα. Η κινηματογραφική κοινότητα έχει στραμμένο το ενδιαφέρον της προς την Ελλάδα, είναι πολύ μεγάλη ευκαιρία για εμάς ν’ αναδείξουμε το έργο μας.\nΠόση «απόσταση» να καλύψει ο ελληνικός κινηματογράφος σε σχέση με τον ξένο;\nΟ ελληνικός κινηματογράφος έχει βελτιωθεί πάρα πολύ τα τελευταία χρόνια. Γίνονται ταινίες, τόσο εμπορικές όσο και πρωτοποριακές που τυγχάνουν της προσοχής από το διεθνές κινηματογραφικό στερέωμα. Νομίζω πως η απόσταση που πρέπει να καλύψει ο ελληνικός κινηματογράφος βρίσκεται στο σενάριο και όχι στον τομέα της παραγωγής. Ταινίες γίνονται, με τα χίλια ζόρια αλλά γίνονται, το πρόβλημα το’ χει το σενάριο, οι ιστορίες, η αφήγηση.


Check in στο πεντάστερο Doryssa Seaside Resort . Πολυτελές spa, mινιμαλιστικά δωμάτια, εστιατόρια, μπαρ, πισίνες, αθλητικές εγκαταστάσεις αλλά και Λαογραφικό Μουσείο συμπληρώνουν τις παροχές του (Πυθαγόρειο, τηλ. 22730 88300, www.doryssa.gr).\nΕξαιρετική επιλογή και το πολυτελές Proteas Blu Resort με δωμάτια, μπανγκαλόου και σουίτες που σχεδόν αγγίζουν το κύμα. Τις παροχές του ξενοδοχείου συμπληρώνουν δύο ιδιωτικές παραλίας, πισίνα, spa, εστιατόρια, μπαρ, παιδική χαρά, γήπεδα τένις και βόλεϊ αλλά και πλήρως εξοπλισμένες συνεδριακές αίθουσες. Μη χάσετε το ρομαντικό δείπνο κάτω από το φως του φεγγαριού στο Π2 Theory Gourmet Restaurant (Πυθαγόρειο, τηλ. 22730 62144, www.proteasbluresort.gr).\nΤο Armonia Bay είναι κομψό ξενοδοχείο χτισμένο πάνω από την παραλία Τσαμαδού με θέα στη θάλασσα και το ψαροχώρι Κοκκάρι. Στη διάθεσή σας 24 προσεγμένα δωμάτια με μπαλκόνι ή βεράντα που βλέπει στη θάλασσα ή το κήπο, εντυπωσιακή πισίνα υπερχείλισης, πλούσιο σπιτικό πρωινό και εστιατόριο ελληνικής δημιουργικής κουζίνας (Παραλία Τσαμαδού, Κοκκάρι, τηλ.: +3022730 92279, www.armoniahotels.com).\nΚολύμπι στην παραλία Ποτάμι, που βρίσκεται περίπου 2 χιλιόμετρα μετά το Καρλόβασι. Άμμος και βότσαλα καλύπτουν την παραλία ενώ τα νερά είναι βαθιά και καθαρά. Κοντά της υπάρχουν και καταρράκτες. Έχετε υπόψη πως η παραλία είναι εκτεθειμένη στους βόρειους ανέμους και συχνά σηκώνει μεγάλα κύματα. Μοναδική εμπειρία το κολύμπι στο Μεγάλο Σεϊτάνι, στο βορειοδυτικό άκρο του νησιού, όπου θα απολαύσετε ένα απόλυτα ήσυχο μπάνιο. Πρόκειται για παραλία με χοντρή άμμο, γαλαζοπράσινα βαθιά νερά και δέντρα που σχεδόν ακουμπούν στο κύμα. Δεν έχει καμία οργάνωση και θα πρέπει να έχετε τα απαραίτητα μαζί σας. Θα φτάσετε με τα καραβάκια που ξεκινούν από το Καρλόβασι.\nΕδώ και μια δεκαετία η ψαροταβέρνα Kalamies του Θοδωρή και της Ειρήνης ξεχωρίζει για τα φρέσκα ψάρια και θαλασσινά στον πεζόδρομο του Κοκκαρίου στην ανατολική πλευρά λίγο πριν την μικρή και γραφική παραλία του Κοκκαρίου "μικρά Λεμονάκια". Επιλέξτε καλαμαράκια τηγανιτά, πιατέλες θαλασσινών, γαρίδες σαγανάκι ή ψητά ψάρια, όλα καλομαγειρεμένα και σε μεγάλες μερίδες. Σέρβις, ποιότητα και τιμές μακριά από την τουριστική φιλοσοφία του Κοκκαρίου (Κοκκάρι, τηλ.: 22730 92577, από €15 το άτομο).\nΕπισκεφτείτε τα δύο οινοποιεία της Ένωσης Οινοποιητικών Συνεταιρισμών (ΕΟΣ) Σάμου στο Μαλαγάρι και στο Καρλόβασι. Ιδρύθηκε το 1934, με τη συμμετοχή 25 τοπικών συνεταιρισμών, που αντιπροσωπεύουν όλους τους καλλιεργητές αμπέλου του νησιού. Από την ίδρυσή της, έως και σήμερα, η ΕΟΣΣ συλλέγει το σταφύλι, παράγει κρασί και το διαθέτει, χύμα ή εμφιαλωμένο, στην Ελλάδα και τον υπόλοιπο κόσμο. Οι εξαγωγές είναι πολύ σημαντικές και καλύπτουν το 80% της ετήσιας παραγωγής, που είναι περίπου 7.000 τόνοι κρασί ενώ η Γαλλία από μόνη της εισάγει το 60% της παραγωγής του νησιού. H Ένωση διαθέτει δύο σημαντικές οινοποιητικές εγκαταστάσεις, η κάθε μια με τη δική της ιστορία: το οινοποιείο στο Kαρλόβασι εξυπηρετεί τα αμπελοχώρια που βρίσκονται στο βόρειο τμήμα του νησιού, ενώ εκείνο στη θέση Mαλαγάρι, λίγο έξω από το Bαθύ, εξυπηρετεί το υπόλοιπο νησί, ενώ φιλοξενεί και τα κεντρικά γραφεία της Ένωσης. Στο Mαλαγάρι θα βρείτε και το Mουσείο Σαμιακού Oίνου που εγκαινιάστηκε το 2005 και φιλοξενεί σπουδαία εκθέματα για την οινική ιστορία του νησιού. Kαι τα δύο οινοποιεία της EOΣΣ δέχονται επισκέπτες, τις εργάσιμες ημέρες και ώρες (τηλ.: 22730 87511, www.samoswine.gr).\nΓια πάνω από μια δεκαετία το AAA, το ταβερνάκι του Παντελή, χορταίνει ντόπιους και επισκέπτες που φτάνουν στο γραφικό χωριό με παραδοσιακά ελληνικά πιάτα. Στη δροσερή αυλή του στην κεντρική πλατεία, δίπλα στην εκκλησία, θα γευτείτε ρεβιθοκεφτέδες, κατσικάκι γεμιστό και αρνάκι κλέφτικο και θα τα συνοδεύσετε με ντόπιο κρασί. Αν αναρωτιέστε τι σημαίνει το όνομά του, είναι τα αρχικά των λέξεων Αμβροσία, Αφθονία, Απόλαυση (Από Μάιο μέχρι Οκτώβριο καθημερινά από τις 14.00 το μεσημέρι μέχρι τις 11.00 το βράδυ. Από Νοέμβριο μέχρι Απρίλιο κάθε Σαββατοκύριακο. ΕΟ Σάμου – Καρλοβάσου, στη διασταύρωση Μανωλατών - Αγίου Κωνσταντίνου, τηλ.: 22730 94472, www.aaasamos.com, από €12 το άτομο).\nΣυνεχίστε στην επόμενη σελίδα για τη δεύτερη μέρα στη Σάμο.\nΣτο δρόμο προς Πυθαγόρειο θα βρείτε την γαλήνια παραλία Κέρβελη, με μια μικρή προστατευμένη αμμουδιά και πλούσια σκιά από δέντρα και σχινόβατους. Γαλαζοπράσινα νερά, βοτσαλάκι έξω και άμμος μέσα ενώ αν και δεν είναι οργανωμένη, θα βρείτε ταβερνάκια. Εναλλακτικά θα κατευθυνθείτε στη νότια ακτή της Σάμου για να βρείτε την παραλία Ψιλή Άμμος. Πρόκειται για μεγάλη παραλία με χρυσαφένια αμμουδιά, ρηχά πεντακάθερα νερά και στο φόντο βουνό με πεύκα. Θα βρείτε ξαπλώστρες, ομπρέλες και beach bar.\nΘα χρειαστεί να ανεβείτε σε υψόμετρο 520 μέτρων στο ορεινό χωριό Πλάτανος (περίπου 25 λεπτά με το αυτοκίνητο από το Καρλόβασι), στο κέντρο του νησιού αλλά η θέα και η κουζίνα του εστιατορίου Ορίζοντας θα σας αποζημιώσουν. Στο εστιατόριο του Βασίλη και της Κατερίνας την τιμητική της έχει η ελληνική κουζίνα με δημιουργικές πινελιές με εξαιρετικό ριζότο, ταλιατέλες με κοτόπουλο και γεμιστούς κολοκυθανθούς (Πλάτανος, τηλ.: 22730 39457, από €15 το άτομο).\nφωτό © Βασίλης Κασώτης\nΠερπατήστε στο Πυθαγόρειο το παραλιακό χωριό που είναι χτισμένο στην νοτιοανατολική πλευρά του νησιού, 12 χλμ. από την πόλη της Σάμου. Το λιμάνι του σημερινού οικισμού ταυτίζεται με το λιμάνι της αρχαίας πόλης και θεωρείται το αρχαιότερο τεχνητό λιμάνι της Μεσογείου. Το Πυθαγόρειο, μαζί με τα ερείπια των ελληνικών ρωμαϊκών μνημείων, το εντυπωσιακό “Ευπαλίνειο όρυγμα” και το Ηραίο, κηρύχθηκαν Μνημεία Παγκόσμιας Κληρονομιάς από την UNESCO το 1992. Στο Πυθαγόρειο θα δείτε το άγαλμα του Πυθαγόρα που δεσπόζει στο λιμάνι, το παλιό βυζαντινό κάστρο που ενισχύθηκε κατά την διάρκεια της Επανάστασης του 1821, τον πύργο του αρχηγού της επανάστασης Λυκούργου Λογοθέτη και δίπλα του τον Ιερό Ναό της Μεταμόρφωσης του Σωτήρα του 1831.\nΕπισκεφτείτε το Ηραίο, το σπουδαιότερο αρχαιολογικό χώρο της Σάμου. Βρίσκεται κοντά στο Πυθαγόρειο, όπου θα δείτε τα ερείπια του ομώνυμου ναού που ήταν αφιερωμένος στην Ήρα. Χαρακτηριστική εικόνα από το Ηραίο είναι η μια μοναδική κολώνα που παραμένει όρθια. Σύμφωνα με τον Ηρόδοτο, το Ηραίο ήταν ο μεγαλύτερος ναός στην Ελλάδα ενώ η επιρροή του έφτανε σε όλο τον τότε κόσμο καθώς έχουν βρεθεί αφιερώματα στη θεά από την Κύπρο, την Αίγυπτο, τις χώρες της Μ. Ασίας και της Μ. Ανατολής.\nΑπό τα τραπεζάκια στο Λούκουλλο η θέα φτάνει ως τους Φούρνους, το Αγαθονήσι και την Πάτμο. Ο μπάρμπα-Γιώργος –όπως θέλει να τον αποκαλούν– ξελογιάζει με τις οκτάφυλλες πίτες του από τις οποίες ξεχωρίζουμε τη μελιτζανόπιτα και τη χορτόπιτα. Καλαμάρια κρασάτα, μουσακάς και μοσχάρι στιφάδο να γλείφουμε τα δάχτυλά μας και πανηγυρικό φινάλε με χειροποίητη μηλόπιτα. Το μυστικό της νοστιμιάς κρύβεται στο ψήσιμο, μιας και όλα τα φαγητά μαγειρεύονται στον ξυλόφουρνο (Κάμπος Μαραθόκαμπου, τηλ.: 22730 37147, από €12 το άτομο).\nTags:Σάμος 48 ώρες διαμονή φαγητό παραλίες\nΕδώ και μια δεκαετία η ψαροταβέρνα Kalamies του Θοδωρή και της Ειρήνης ξεχωρίζει για τα φρέσκα ψάρια και θαλασσινά στον πεζόδρομο του Κοκκαρίου στην ανατολική πλευρά λίγο πριν την μικρή και γραφική παραλία του Κοκκαρίου 'μικρά Λεμονάκια'. Επιλέξτε καλαμαράκια τηγανιτά, πιατέλες θαλασσινών, γαρίδες σαγανάκι ή ψητά ψάρια, όλα καλομαγειρεμένα και σε μεγάλες μερίδες. Σέρβις, ποιότητα και τιμές μακριά από την τουριστική φιλοσοφία του Κοκκαρίου (Κοκκάρι, τηλ.: 22730 92577, από €15 το άτομο).


MABasic 200 μαγνητικό δράπανο (έως Φ 32 & 55 βάθος) | 4Pro\nMABasic 200 μαγνητικό δράπανο (έως Φ 32 & 55 βάθος)\nΕδώ μπορείτε να δείτε το μαγνητικό δράπανο MABasic 200 της BDS Maschinen. Είναι για κοπτήρες διαμέτρου έως 32 χιλιοστά με μήκος 30 & 55 χιλιοστά. Μπορεί να κάνει και τρύπες με τρυπάνι έως 13 χιλ. Ο οίκος BDS Maschinen είναι στην Γερμανία και είναι ο μεγαλύτερος κατασκευαστής μαγνητικών εργαλείων, με πλήρη γκάμα κοπτήρων HSS, κοπτήρων με Κοβάλτιο, κοπτήρων με επικάλυψη καρβιδίου και κοπτήρων καρβιδίου. Επίσης κατασκευάζει όλων των ειδών φρεζαριστικά για προετοιμασία συγκόλλησης ελασμάτων.\nΤο MABasic 200 , είναι ένα πολύ ανθεκτικό μαγνητικό δράπανο MADE IN GERMANY, ποιοτικά κατασκευασμένο και πιστοποιημένο από την BDS Maschinen και παράλληλα αρκετά οικονομικό σε σχέση με τα αντίστοιχα μαγνητικά της αγοράς.


Αντωναΐδα ή καλοκοιμηθιά (origanum microphyllum) σε άνθη χύμα\nΒότανα / Αντωναΐδα ή καλοκοιμηθιά (origanum microphyllum) σε άνθη χύμα\nΚαλέσια, Ηράκλειο, Κρήτη\nΗ Αντωναΐδα ή καλοκοιμηθιά (origanum microphyllum) είναι ενδημικό φυτό (είδος μαντζουράνας) που την βρίσκουμε σε ορεινές περιοχές της Κρήτης. Η Αντωναΐδα διεγείρει την όρεξη, τη χοληδόχο κύστη, τους νεφρούς, βοηθά στην πέψη και στο ζάχαρο. Οι πικρές ουσίες που περιέχει το κάνουν ιδανικό γιατρικό για το στομάχι, κυρίως όμως είναι ειδικό βότανο κατά των στομαχικών παθήσεων και ιδιαίτερα φημισμένο σαν θεραπευτικό των ελκών του στομάχου και προπάντων του δωδεκαδακτύλου.\nΗ Αντωναΐδα ή καλοκοιμηθιά από επίλεκτα μέρη της κρητικής γης\nΗ Αντωναΐδα ή καλοκοιμηθιά (origanum microphyllum) είναι ενδημικό φυτό (είδος μαντζουράνας) της Κρήτης και συναντάται σε μεγάλη ποσότητα στο όρος Δίκτη και στα Λευκά Όρη. Η Αντωναΐδα φυτρώνει σε ανοικτές δασώδεις περιοχές, βραχώδεις θέσεις, ακόμα και σε ρωγμές σε υψόμετρο από 400 έως και 1800μ. Έχει φύλλα χνουδωτά, βλαστούς λεπτούς κοκκινωπούς και στεφάνη πορφυρή. Τα άνθη της είναι διαμορφωμένα σε ταξιαρχίες και έχουν ένα εξαίρετο άρωμα, θα έλεγα από τα πλέον ’’ευγενή’’. Σε κάποιες περιπτώσεις βέβαια η Αντωναΐδα χρησιμοποιείται αντί της ρίγανης για μαρινάρισμα των κρεάτων. Χρησιμοποιείται συνήθως μαζί με την μαλοτήρα (κρητικό τσάι) σε αφέψημα σαν ρόφημα με εξαίρετη γεύση.\nΗ Αντωναΐδα ανήκει στην κατηγορία των αρωματικών και φαρμακευτικών φυτών.\nΠοιές είναι όμως οι φαρμακευτικές ιδιότητες της Αντωναΐδας;\nΗ Αντωναΐδα είναι ειδικό βότανο κυρίως κατά των στομαχικών παθήσεων και ιδιαίτερα φημισμένο σαν θεραπευτικό των ελκών του στομάχου και προπάντων του δωδεκαδακτύλου. Δρα ως σηπτικό, αντιρευματικό, επουλωτικό, βοηθά το χρόνιο άσθμα. Συνίσταται ιδιαιτέρως κατά των εμφράξεως της σπλήνας, κατά του ίκτερου, κατά των χοιράδων, του χρόνιου πνευμονικού κατάρρου, της αμηνόρροιας, της υποχονδρίας, του σκορβούτου και του αθριτισμού.\nΗ αγνή κρητική Αντωναΐδα συλλέγεται και συσκευάζεται από την εταιρία Nature’s Gold και παρέχεται ως άνθη σε συσκευασία κιλού.\nΔείτε όλα τα βότανα που σας παρέχει το Elixir of Life και ανακαλύψτε τις μοναδικές τους ευεργετικές ιδιότητες.\nΆνθη αντωναΐδας ή καλοκοιμηθιάς (origanum microphyllum)\nΒΗΜΑ 1: Σε ένα φλιτζάνι με φρέσκο βρασμένο νερό ρίξτε 1 κ.γ αποξηραμένο βότανο.


Breezes, Kep - Κριτικές εστιατορίων - TripAdvisor\nBreezes - ΚΛΕΙΣΤΟ\nRoad 33, Kep 9801, Καμπότζη\nΘαλασσινά, Ασιατική, Μεσογειακή, Φιούζιον\nΔεν μπορούν συχνά να βαθμολογώ εστιατόριο εξαιρετική\nΠραγματικά καλό γεύμα και ατμόσφαιρα.\nΜικρό παράδεισο για τους πυροβολισμούς πλήρωμα!!\nΕξαιρετικό φαγητό, υπέροχη θέα και άψογη εξυπηρέτηση!\nΌμορφο πανέτοιμη τρόπο ιδιωτικές βίλες, υπαίθριο ντους, PARADISE (μη παραλία )\nΕξαιρετικό φρέσκο φαγητό και υπέροχη εξυπηρέτηση! Πρέπει να δοκιμάσετε!\nΤόσο καλό! Η Michelin θα έλεγα: vaut le ταξιδιού\nΚοντινά ξενοδοχείαΔείτε και τα 19 ξενοδοχεία (Kep)\nΡομαντικό, Ειδικές περιστάσεις, Μεγάλες παρέες, Οικογένειες με παιδιά, Ατμόσφαιρα Μπαρ, Γραφική θέα, Κατάλληλο για παιδιά, Τοπική κουζίνα\nΔιεύθυνση: Road 33, Kep 9801, Καμπότζη\nΑριθμός τηλεφώνου: +855 97 724 3324


Τα Βραβεία Εκπαίδευσης είναι ένας θεσμός που εισήγαγε πρώτο το Mediterranean College το 2012 και ιδρύθηκε για να αναδείξει τους άριστους φοιτητές και να τους παρέχει ευκαιρίες μετεκπαίδευσης και σταδιοδρομίας.\nΤα Education Awards είναι ένας ετήσιος διαγωνισμός, ανοιχτός σε φοιτητές ιδιωτικών και δημόσιων πανεπιστημιακών ιδρυμάτων. Υπάρχουν δέκα κατηγορίες βραβείων συνδεδεμένες με τους τομείς εκπαίδευσης που εκπροσωπούνται στο Mediterranean College. Φοιτητές ή πρόσφατοι απόφοιτοι από κάθε κατηγορία εκπαίδευσης καλούνται να υποβάλουν το ατομικό τους προφίλ και να αξιολογηθούν σύμφωνα με πέντε βασικά κριτήρια: ακαδημαϊκή επίδοση, πρωτοτυπία ακαδημαϊκού έργου, κοινωνική προσφορά, ολοκληρωμένη προσωπικότητα και κοινωνική δικτύωση. Η επιτροπή των βραβείων εξετάζει και αξιολογεί όλες τις υποψηφιότητες και αναδεικνύει τους δέκα καλύτερους κάθε κατηγορίας ως φιναλίστ. Το τελικό στάδιο του διαγωνισμού συμπεριλαμβάνει μια on-line ανοιχτή ψηφοφορία κοινού για τους εκατό φιναλίστ, η οποία αναδεικνύει τον νικητή κάθε κατηγορίας.\nΔέκα κορυφαίες εταιρίες, μια για κάθε κατηγορία, υποστηρίζουν κάθε χρόνο τα Βραβεία Εκπαίδευσης και απονέμουν στους νικητές το Βραβείο τους, ενώ παράλληλα τους προσφέρουν την ευκαιρία συνέντευξης εργασίας στον οργανισμό τους. Οι δέκα νικητές λαμβάνουν επίσης υποτροφία για μεταπτυχιακές σπουδές στο Mediterranean College και η διάκρισή τους στον διαγωνισμό καταχωρείται στο HEAR .\nΤα Βραβεία Εκπαίδευσης απονέμονται σε μια εορταστική εκδήλωση που φιλοξενείται σε κεντρική αίθουσα των Αθηνών και προσελκύει φοιτητές, γονείς, καθηγητές και εκπροσώπους της οικονομίας, της κοινωνίας, του αθλητισμού και του πολιτισμού.\nΓια περισσότερες πληροφορίες επισκεφθείτε την ιστοσελίδα Education Awards.


Αποκάλυψη για το μέλλον του Μέσι - Στον... αέρα ο Κούμαν -... - Sportdog.gr - Αθλητικά Νέα | Ειδήσεις | Sport\n28/05/21 - 15:41\nΑποκάλυψη για το μέλλον του Μέσι - Στον... αέρα ο Κούμαν - Έρχονται αλλαγές στην Μπαρτσελόνα\nΕφ' όλης της ύλης συνέντευξη Τύπου, την πρώτη μετά την επιστροφή του στον προεδρικό θώκο της Μπαρτσελόνα, έδωσε το μεσημέρι ο Ζοάν Λαπόρτα.\nΟ διοικητικός ηγέτης των «μπλαουγκράνα» δήλωσε «συγκρατημένα αισιόδοξος» σχετικά με την ανανέωση του συμβολαίου του Λιονέλ Μέσι, τονίζοντας ότι αυτό που πρωτίστως θέλει ο Αργεντινός σταρ είναι μία ομάδα που να μπορεί να κατακτήσει τίτλους. Αναφορικά με το θέμα του προπονητή, ο Λαπόρτα δεν ξεκαθάρισε το μέλλον του Ρόναλντ Κούμαν, υπογραμμίζοντας ότι γίνεται ακόμη αξιολόγηση της χρονιάς που ολοκληρώθηκε. Αποκάλυψε, μάλιστα, ότι ο Ολλανδός τεχνικός χρειάστηκε χθες (27/5) να πάει στο νοσοκομείο εξαιτίας ενός προβλήματος υγείας, χωρίς να δώσει περισσότερες λεπτομέρειες.\n«Το θέμα του Μέσι πάει καλά, αλλά δεν έχει τελειώσει. Ο Μέσι αγαπάει πολύ την Μπαρτσελόνα. Κάνουμε το καλύτερο που μπορούμε βάσει των δυνατοτήτων μας. Σίγουρα μπορεί και αξίζει να πετύχει πολύ περισσότερα. Νομίζω ότι εκτιμά την προσπάθεια και μου δείχνει ενθουσιασμένος με το πρότζεκτ που έχουμε στα χέρια μας. Δουλεύουμε με μία ομάδα που μπορεί να κερδίσει τα πάντα. Είμαι συγκρατημένα αισιόδοξος για την ανανέωσή του,» δήλωσε ο Λαπόρτα αναφορικά με την παραμονή του Αργεντινού άσου και πρόσθεσε ότι αυτό που ζητάει ο Μέσι είναι να αισθάνεται άνετα, να χαμογελάει και να περνάει καλά.\nΓια το θέμα του προπονητή, ο πρόεδρος της Μπαρτσελόνα τόνισε ότι σέβεται απόλυτα τον Κούμαν και έχει μία ειλικρινή σχέση μαζί του. «Κάνουμε την εκτίμηση της χρονιάς και θα μιλήσουμε ξανά την επόμενη εβδομάδα. Όλα συνεκτιμώνται, ο επαγγελματισμός, η συμπεριφορά, ο χαρακτήρας. Έχει ακόμη ένα χρόνο συμβόλαιο και νομίζω ότι βρίσκεται στο σωστό δρόμο. Ο Κούμαν έχει το προφίλ, αλλά χρειαζόμαστε ένα διάστημα σκέψης για να ενοποιήσουμε τα κριτήρια,» δήλωσε μεταξύ άλλων ο Λαπόρτα.\nΟ επικεφαλής των Καταλανών έδειξε να «καίει το χαρτί» του Τσάβι, ως πιθανού αντικατατάτη του Ολλανδού προπονητή. Όταν ρωτήθηκε σχετικά, τόνισε ότι οι συνθήκες είναι διαφορετικές σε σχέση με το 2008, όταν ανέθεσε την τεχνική ηγεσία στον άπειρο τότε Πεπ Γκουαρντιόλα.\n«Οι αρχές είναι οι ίδιες, αλλά οι συνθήκες απαιτούν συγκεκριμένες ενέργειες,» είπε χαρακτηριστικά ο Λαπόρτα, εκφράζοντας πάντως την εκτίμηση ότι ο άλλοτε αρχηγός της Μπαρτσελόνα θα κάνει σπουδαία καριέρα ως προπονητής.\nΟ πρόεδρος των «μπλαουγκράνα» ρωτήθηκε και για τη συμμετοχή του συλλόγου στην ευρωπαϊκή Super League και απάντησε ότι, όταν ανέλαβε καθήκοντα, το σχέδιο ήταν ήδη πολύ προχωρημένο.\n«Ήταν σημαντικό για την Μπάρτσα να είναι εκεί, η Μπάρτσα δεν θα γυρίσει ποτέ την πλάτη σε κινήσεις στον κόσμο του ποδοσφαίρου, πολύ περισσότερο σε αυτές που μετέχουν οι μεγάλοι της Ευρώπης. Αφού εξετάσαμε τα έγγραφα, συμπεράναμε ότι πρέπει να είμαστε εκεί, διατηρώντας όμως μία επιφύλαξη -και ήμασταν οι μόνοι που το κάναμε- να το θέσουμε στη συνέλευση. Αυτός ο σύλλογος ανήκει στα μέλη του. Η θέση μας είναι καθαρή. Υπερασπιζόμαστε τα συμφέροντά μας και κάνουμε το ποδόσφαιρο βιώσιμο. Αν οι μεγάλοι έχουν ζημίες, θα επηρεαστούν και οι μικρότεροι σύλλογοι,» τόνισε ο Λαπόρτα και πρόσθεσε ότι η Μπαρτσελόνα είναι διατεθειμένη να κάτσει στο ίδιο τραπέζι με τις αρχές του ποδοσφαίρου, ώστε να βρεθούν σημεία σύγκλισης.\nΌσο για την πιθανή τιμωρία της Μπαρτσελόνα, όπως και των Ρεάλ και Γιουβέντους, μετά τη σχετική υπόθεση που άνοιξε η UEFA, και η οποία μπορεί να φτάσει ως τον αποκλεισμό τους από το Champions League, ο Ζοάν Λαπόρτα ξεκαθάρισε ότι μία τέτοια κίνηση δεν θα μείνει αναπάντητη: «Είπα στον Τσέφεριν ότι δεν σκοπεύουμε να απολογηθούμε για μία σκέψη. Αν τιμωρηθούμε, θα προσφύγουμε στο CAS. Έχουμε (σ.σ. η ESL) εξασφαλίσει προσωρινά μέτρα που μας επιτρέπουν να οργανώσουμε διοργάνωση, κάτι που πλέον δεν είναι εφικτό, λόγω της αποχώρησης συλλόγων υπό την πίεση κυβερνήσεων και της UEFA. Συνεχίζει να υπάρχει όμως μία εταιρεία που έχει δικαιώματα που της έδωσε το δικαστήριο. Εμείς θέλουμε διάλογο. Αν μας τιμωρήσουν, δεν θα σταματήσουμε. Υπάρχει το CAS και τα τακτικά δικαστήρια. Όλοι οι σύλλογοι του κόσμου έχουν χρέη και κάποιοι άλλοι στον κόσμο του ποδοσφαίρου πλουτίζουν».\nΟ Λαπόρτα μίλησε επίσης για τα σχεδιαζόμενα έργα ανακαίνισης του «Καμπ Νου» και ξεκαθάρισε ότι στη μεγαλύτερη διάρκειά τους η ομάδα θα μπορεί να χρησιμοποιεί κανονικά το γήπεδο, εκτός από ένα διάστημα περίπου οκτώ μηνών, που θα απαιτηθεί για να τοποθετηθεί το σκέπαστρο. Πρόσθεσε ότι δεν έχει ληφθεί απόφαση για το πού θα μεταφερθεί για την περίοδο αυτή η έδρα της Μπαρτσελόνα.


Βαλεριάνος: "Στον ΟΦΗ είμαστε μια οικογένεια" - Gentikoule\nΠοδόσφαιρο —29/10, 10:41\nΒαλεριάνος: “Στον ΟΦΗ είμαστε μια οικογένεια”\nΈνα από τα νέα πρόσωπα του ΟΦΗ, ο Γιώργος Βαλεριάνος μίλησε στη NOVA για το παιχνίδι με τον Παναθηναϊκό αλλά και για το κλίμα που υπάρχει στα αποδυτήρια μιλώντας με τα καλύτερα λόγια.\nΑναλυτικά όσα είπε ο αριστερός μπακ του ΟΦΗ\nΓια την πορεία του ΟΦΗ: “Τα αποτελέσματα πιστεύω ότι θα έρθουν γιατί η δουλειά που κάνουμε θα φανεί όπως είπα και πριν είμαστε μια νέα ομάδα που σιγά σιγά θα πάρει το δρόμο της”.\nΓια το κλίμα στο Ηράκλειο: “Είναι πολύ όμορφα εδώ, είναι καλά, είμαστε μια οικογένεια με όλα τα παιδιά”.\nΓια τον αν είναι ευκαιρία για αυτόν το γεγονός ότι παίζουν νέα παιδιά: “Πιστεύω ότι είναι για μας ευκαιρία, έχουμε τη δυνατότητα να δείξουμε τι μπορούμε να κάνουμε και αυτό κάνει καλό και στο ελληνικό ποδόσφαιρο και σε μας και σε όλους και στην Εθνική Ελλάδος που θα πάρουν πολλά παιδιά και εκεί την σειρά τους. Όλα είναι καλά για εμάς πλέον”.\nΓια το πώς βλέπει το παιχνίδι με τον Παναθηναϊκό: “Όπως όλα τα άλλα. Δεν νομίζω να το βλέπω διαφορετικά, ούτε εγώ ούτε κανείς. Εμείς θα κάνουμε αυτό που ξέρουμε, αυτό που πρέπει να κάνουμε, αυτό που θα μας πει ο προπονητής και όλα θα πάνε καλά”.\nΓια τον Παναθηναϊκό: “Ο Παναθηναϊκός είναι Παναθηναϊκός ακόμα, δεν νομίζω ότι επειδή έχει κάποια αποτελέσματα που δεν είναι καλά πως θα έχει κάποια ιδιαιτερότητα το παιχνίδι. Θα κοιτάξουμε τον Παναθηναϊκό στο μάτια, θα τον κοιτάξουμε σαν Παναθηναϊκό και από κει και πέρα θα δούμε”.\nΓια το τι μπορεί να εκμεταλλευτεί ο ΟΦΗ από τον τωρινό Παναθηναϊκό: “Αυτό δεν το ξέρω εγώ, το ξέρει το προπονητικό τιμ και θα μας το πει, θα προσπαθήσουμε να το κάνουμε και θα δούμε”.


Θαύμα λακωνικής φύσης!\n7171 Επισκέψεις στο άρθρο\nΣε μια μεγάλη παράκτια έκταση από την Αγία Μαρίνα του Αγίου Νικολάου ως τον Κάμπο Βοιών και την Ελαφόνησο, η φύση αποκάλυψε ένα σπάνιο για τα ευρωπαϊκά δεδομένα φαινόμενο.\nΈνα πλούσιο γεωλογικό μουσείο από απολιθωμένους ριζικούς κόμβους και κορμούς ηλικίας 2-3 εκατομμυρίων ετών. Είναι εντυπωσιακή η τέλεια απολίθωση των κορμών αλλά και η μοναδικότητα των ευρημάτων που περιλαμβάνουν μεταξύ άλλων σπάνια αποτυπώματα από όστρακα, φύκια και άλλες θαλάσσιες μορφές.\nΤο πιο ενδιαφέρον τμήμα του δάσους συναντάς στις ακτές του Αγίου Νικολάου, την Αγία Μαρίνα, τον Κόρακα και στη Σπίθα του Δήμου Βοιών. Στον Κόρακα διατηρείται και ο ψηλότερος κορμός του δάσους, μήκους δύο μέτρων, που οι ντόπιοι αποκαλούν «άνθρωπο». Από το εκκλησάκι της Αγίας Μαρίνας ξεκινά το σηματοδοτημένο μονοπάτι απΆ όπου διασχίζεις εύκολα τη διαδρομή.\nΈνα σύγχρονο Γεωπάρκο, με περιπατητικές διαδρομές και ενημερωτικό υλικό δημιουργείται από το Δήμο Βοιών γύρω από το απολιθωμένο δάσος στην περιοχή του Αγίου Νικολάου. Όλα τα απολιθωμένα δάση θεωρούνται διεθνώς διατηρημένα μνημεία της φύσης και χρήζουν ανυπολόγιστης επιστημονικής αξίας. Ένα πολύτιμο γεωλογικό μουσείο, θαύμα της λακωνικής γης, συναντάτε σήμερα σε μεγάλη έκταση της παραλίας του Αγίου Νικολάου Νεαπόλεως. Απολιθώματα κορμών, ηλικίας 2-3 εκατομμυρίων ετών, με το σπάνιο για τα παγκόσμια δεδομένα φαινόμενο των απολιθωμένων ριζών αποκαλύφθηκε δίπλα ακριβώς από τη θάλασσα. Κορμοί από φοίνικες, κωνοφόρα αλλά και πλατύφυλλα, διαμέτρου από μισό έως ένα μέτρο, απολιθώθηκαν λόγω διάφορων φυσικών φαινομένων και στη συνέχεια ασβεστοποιήθηκαν από την άνοδο της θάλασσας. Τα ευρήματα είναι μοναδικά στην Ευρώπη και χρήζουν ανεκτίμητης επιστημονικής αξίας.\nΤα ευρήματα εκτείνονται σε μια τεράστια παράκτια έκταση που ξεκινάει από την Αγία Μαρίνα στον Καβομαλιά και φτάνει στον Κάμπο Βοιών και την Ελαφόνησο. Το πιο ενδιαφέρον τμήμα του δάσους θα συναντήσεις στις τρεις βραχώδεις παραλίες της Αγίας Μαρίνας, ανατολικά του Κόρακα και στη Σπίθα του Αγίου Νικολάου. Στον Κόρακα θα συναντήσεις και τον «άνθρωπο» κατά τους ντόπιους, τον ψηλότερο κορμό του δάσους, μήκους δύο μέτρων. Τόσο στην ακτή όσο και στου γύρω αγρούς πλήθος από σπάνια θαλάσσια απολιθώματα, αστερίες, σαλιγκάρια, κοχύλια, καβούρια, μύδια και άλλα όστρακα εντυπωσιάζουν τον επισκέπτη.\nΤο δάσος διασχίζεις πανεύκολα ξεκινώντας από το μονοπάτι που περνάει αριστερά από το εκκλησάκι της Αγίας Μαρίνας. Εδώ θα σε οδηγήσει χωματόδρομος που ξεκινά από το χωριό του Αγίου Νικολάου. Γύρω από το απολιθωμένο δάσος ο Δήμος Βοιών δημιουργεί ένα σύγχρονο Γεωπάρκο, με περιπατητικές διαδρομές και ενημερωτικό υλικό.\nΤο απολιθωμένο δάσος βρίσκεται μερικά χιλιόμετρα μετά το χωριό ¶γιος Νικόλαος και εκτείνεται στις παράκτιες τοποθεσίες Αγία Μαρίνα, Κόρακας και Σπίθα. Η πρόσβαση γίνεται μέσω ενός βατού χωματόδρομου μήκους 2 χιλιομέτρων.


Προγνωστικά Σαββάτου: Στήριξη σε Αγρίνιο και γκολ | paggaio.news\nΑρχική/Αθλητικά/Προγνωστικά Σαββάτου: Στήριξη σε Αγρίνιο και γκολ\nΠρογνωστικά Σαββάτου: Στήριξη σε Αγρίνιο και γκολ\nΑρχή στα προγνωστικά Σαββάτου, από την Τρίπολη και το Αστέρας – ΑΕΚ. Φαβορί της αναμέτρησης είναι ξεκάθαρα οι «κιτρινόμαυροι».\nΜε τον Γιαννίκη στον πάγκο οι φιλοξενούμενοι είναι πιο σοβαροί και παίρνουν αυτό που θέλουν από τα παιχνίδια ακόμη και όταν δεν παίζουν καλά. Ο Αστέρας Τρίπολης με ρεκόρ 3-4-5 ψάχνει ένα καλό σερί για να κλείσει τη χρονιά όσο πιο κοντά στην 6άδα. Προέρχεται από την ήττα εκτός έδρας με 1-0 από τον Άρη και μένει να αποδείξει ότι πέραν του θέλω μπορεί να πάρει και θετικό αποτέλεσμα απέναντι στην ΑΕΚ.\nΟι Αγρινιώτες κέρδισαν με 2-1 εκτός έδρας τον Βόλο και οι Νικαιώτες στην έδρα τους με 3-2 τον ΠΑΟΚ! Αμφότεροι έχουν ανεβασμένη ψυχολογία και θέλουν να κάνουν την δεύτερη σερί νίκη τους, για πρώτη φορά, στο φετινό πρωτάθλημα. Οι επιστροφές παικτών στον Παναιτωλικό τον «δυναμώνουν» ακόμη περισσότερο ενόψει του Ιωνικού. Έχουν τους ίδιους στόχους και θέλουν πριν την λήξη της χρονιάς να έχουν αποφύγει όσο περισσότερο τις τελευταίες θέσεις της βαθμολογίας.\nΠρογνωστικά Μπάσκετ: Κάνει την διαφορά ο Γκάρετ


Είναι το πρότυπο των αγοριών και ο ήρωας των κοριτσιών, είναι εκείνος που προσπαθεί συνεχώς να γίνουν ευτυχισμένα τα παιδιά του, θυσιάζοντας πολλές φορές τη δική του ευτυχία. Είναι ο πατέρας.\nΕίναι εκείνος που μπορεί να έχει χίλια πράγματα μέσα στο μυαλό του, να είναι πνιγμένος με θέματα της δουλειάς του και όμως, ποτέ δε θα σε αφήσει να καταλάβεις τι γίνεται μέσα στο κεφάλι του. Σε αφήνει πάντα έξω από τα προβλήματα του για να μη σε στεναχωρεί. Το πιο πιθανό είναι ότι δε θα τον έχεις δει και ποτέ να κλαίει. Εσύ είσαι το παιδί του που πασχίζει να κάνει ευτυχισμένο. Αυτός είναι και ο σκοπός της ζωής του.\nΕίναι εκείνος που θα μάθει ποδόσφαιρο στο γιο του, που θα κουβαλήσει στους ώμους την κόρη του. Είναι εκείνος που θα κάνει τα καλύτερα παιχνίδια μαζί σου, που θα προσπαθεί να αγοράσει ότι θελήσεις για να μην σου λείψει τίποτα. Ο Φρόιντ είχε πει «δεν μπορώ να σκεφτώ καμία άλλη ανάγκη στην παιδική ηλικία, τόσο δυνατή όσο η ανάγκη της πατρικής προστασίας». Εμείς λοιπόν γιατί να τον αμφισβητήσουμε;\n(Πατέρας έκανε τατουάζ την πληγή του γιου του που απέκτησε έπειτα από εγχείρηση στο κεφάλι του,για να τον κάνει να μην αισθάνεται άβολα).\nΟ ρόλος του πατέρα είναι αδιαμφισβήτητα καίριος για τη διαμόρφωση της προσωπικότητας του παιδιού. Ακόμη και ο τρόπος που ένας πατέρας συμπεριφέρεται στην μητέρα, ενδέχεται να έχει επίδραση στις μελλοντικές σχέσεις που θα έχει το παιδί. Γιατί; Γιατί αν εκείνος συμπεριφέρεται στη γυναίκα του σαν πριγκίπισσα, αυτό λαμβάνει και η κόρη. Ότι δηλαδή το φυσιολογικό είναι όταν μεγαλώσει, να έχει σχέση με έναν άνθρωπο που θα της συμπεριφέρεται αναλόγως. Αλίμονο βέβαια σε εκείνον που θα καταφέρει να πληγώσει την κόρη του…\nΔεν είναι αλάνθαστοι όμως οι πατεράδες, απλοί άνθρωποι είναι που θέλουν να δουν τα παιδιά τους ευτυχισμένα. Σίγουρα θα κάνουν και τα σφάλματα τους μα γίνονται από αγάπη και πρέπει να τους συγχωρούμε…Πιθανότατα δε, να μην λένε και συχνά στα παιδιά τους ότι τα αγαπάνε και γενικότερα να μην εκδηλώνουν συχνά τα συναισθήματα τους, μιας και ως άντρες είναι λίγο πιο σκληροί σε αυτά, όμως το δείχνουν κάθε μέρα με τις πράξεις τους. Ρίξε του όμως μια ματιά τη μέρα που θα πάρεις το πτυχίο σου, τη μέρα που θα παντρευτείς, που θα κάνεις παιδί, που θα γίνεις ευτυχισμένος, αν τον παρατηρήσεις σίγουρα θα τον δεις συγκινημένο. Και οι άντρες κλαίνε…\nΚαι για το τέλος, είναι εκείνοι που πάντα θα μας εκπλήσσουν…


Άρσεναλ-Μπενφίκα 3-2: Πρόκριση με ανατροπή - Onsports.gr\nΓιώργος Κυριακόπουλος\t25 Φεβρουαρίου 2021, 22:00\nEUROPA LEAGUE / Άρσεναλ\t/ Μπενφίκα\nΤην πρόκρισή της στους «16» του Europa League πανηγύρισε η Άρσεναλ, επικρατώντας 3-2 της Μπενφίκα με ανατροπή στο «Γ. Καραϊσκάκης».\nΟι Λονδρέζοι ήταν αυτοί που άνοιξαν το σκορ στο 21ο λεπτό, όταν ο Σακά βρήκε εξαιρετικά τον Ομπαμεγιάνγκ, που με πλασέ νίκησε τον Λέιτε για το 1-0. Ωστόσο, στο 44’ οι φιλοξενούμενοι κατάφεραν να φέρουν το ματς στα ίσια (1-1) με το τρομερό φάουλ του Γκονσάλβες.\nΣτο δεύτερο ημίχρονο η ομάδα του Ζόρζε Ζέσους κατάφερε να φέρει… τούμπα το ματς και να πάρει προβάδισμα πρόκρισης, όταν στο 61’ ο Ράφα Σίλβα εκμεταλλεύτηκε το λάθος γύρισμα του Θεμπάγιος και με πλασέ από κοντά έγραψε το 2-1 για τους Ίβηρες.\nΌμως, οι Άγγλοι βρήκαν τα αποθέματα που χρειάζονταν και στο 67’ ο Τίρνεϊ με ωραίο διαγώνιο σουτ μέσα από την περιοχή διαμόρφωσε το 2-2 και έδωσε ελπίδες στην ομάδα του Αρτέτα. Μάλιστα, στο 87’ ο Ομπαμεγιάνγκ έδωσε την πρόκριση στην ομάδα του, καθώς με κεφαλιά, έπειτα από σέντρα του Σακά, έγραψε το τελικό 3-2.\nΆρσεναλ: Λένο, Μπεγερίν (78’ Λακαζέτ), Λουίζ, Γκάμπριελ, Τίρνεϊ, Θεμπάγιος (63’ Παρτέι), Τζάκα, Όντεγκααρντ (90’ Τσέιμπερς), Σμιθ Ρόου (63’ Γουίλιαν), Σακά (90’ Ελνενί), Ομπαμεγιάνγκ.\nΜπενφίκα: Λέιτε, Οταμέντι, Φερτόνχεν, Βερίσιμο, Ντιόγκο Γκονσάλβες, Γριμάλδο (84’ Ταβάρες), Βάιγκλ (90’ Βάλντσμιντ), Τααράμπ (58’ Νούνιεθ), Πίτσι (58’ Γκάμπριελ), Ράφα Σίλβα, Σεφέροβιτς (58’ Έβερτον).